ศธ.วางระบบกลางเชื่อมข้อมูลนักเรียน
หวังลดปัญหาซ้ำซ้อนช่วยสกัดตัวเลขเด็กผี เห็นภาพกลุ่มพลาดการศึกษา,นพ.โสภณ นภาธร ผู้ช่วย รมว.ศึกษาธิการ กล่าวว่า ตามที่กระทรวงศึกษาธิการ (ศธ.) ได้รับมอบหมายงานจากรัฐบาลให้ดำเนินการจัดทำข้อมูลเกี่ยวกับการเข้าถึงการศึกษาของประชากรในประเทศว่าครอบคลุมหรือไม่ และข้อมูลการผลิตบุคลากรตรงกับความต้องการของตลาดแรงงานหรือไม่นั้น ขณะนี้ ศธ.อยู่ระหว่างการรวบรวมข้อมูลนักเรียนทั้งประเทศ เพื่อที่จะกำหนดเป็นฐานข้อมูลที่มีความถูกต้อง ครบถ้วน และทันสมัย โดยการวางระบบข้อมูลกลางที่จะเชื่อมโยงข้อมูลของแต่ละหน่วยงาน ไม่ใช่ต่างคนต่างเก็บแบบที่ผ่านมา และระบบใหม่นี้เมื่อแต่ละหน่วยงานเพิ่มข้อมูลลงในระบบของตนเอง ข้อมูลนั้นก็จะสามารถเชื่อมต่อมาที่ระบบข้อมูลกลางได้ทันที ทั้งนี้ตนได้วางแผนว่า ภายในปี 2561 นี้ ศธ.จะสามารถเชื่อมโยงข้อมูลนักเรียน สังกัดสำนักงานปลัดกระทรวงศึกษาธิการ (สป.) สำนักงานคณะกรรมการการอาชีวศึกษา (สอศ.) และสำนักงานคณะกรรมการการศึกษาเอกชน (สช.) ทั้งนี้ในส่วนของสำนักงานคณะกรรมการการศึกษาขั้นพื้นฐาน (สพฐ.) และสำนักงานส่งเสริมการศึกษานอกระบบและการศึกษาตามอัธยาศัย (กศน.) อยู่ระหว่างการจัดทำข้อมูล รวมถึงข้อมูลจากหน่วยงานภายนอก ศธ.ที่จัดการศึกษาด้วย,ผมเชื่อว่าหากเราสามารถเชื่อมโยงข้อมูลร่วมกันได้ทั้งหมด จะช่วยแก้ปัญหาเรื่องความซ้ำซ้อนของข้อมูลนักเรียน หรือนักเรียนบางคนปรากฏชื่อในโรงเรียนเกินกว่าหนึ่งแห่ง นอกจากนี้ จะทำให้เราทราบถึงตัวเลขจำนวนเด็กที่อยู่ในระบบการศึกษาและนอกระบบการศึกษา ซึ่งจะทำให้เห็นภาพชัดว่ามีเด็กที่หลุดออกจากระบบการศึกษาจำนวนเท่าไร อย่างไรก็ตาม หากเรายังไม่มีข้อมูลที่ครบถ้วนและถูกต้อง เราจะไม่สามารถทำบิ๊กดาต้าต่อได้ แต่ ศธ.ได้วางแผนการวิเคราะห์ข้อมูลในด้านต่างๆ เรียบร้อยแล้ว และได้มีการนำข้อมูลที่มีอยู่มาวิเคราะห์ในเบื้องต้นด้วย ซึ่งหากข้อมูลเชื่อมโยงได้อย่างครบถ้วนเมื่อใดก็สามารถเดินหน้าได้ทันที ผช.รมว.ศธ. กล่าว.
นพ.โสภณ นภาธร ผู้ช่วย รมว.ศึกษาธิการ กล่าวว่า ตามที่กระทรวงศึกษาธิการ (ศธ.) ได้รับมอบหมายงานจากรัฐบาลให้ดำเนินการจัดทำข้อมูลเกี่ยวกับการเข้าถึงการศึกษาของประชากรในประเทศว่าครอบคลุมหรือไม่
โสภณ นภาธร,การศึกษา,ข้อมูลนักเรียน,ตลาดแรงงาน,เด็กผี